Jizzaxda mastlik oqibatida yuzaga kelgan janjal qotillik bilan tugadi

2019 yil 4 iyun kuni soat 17:25 larda Jizzax shahar, «Xayrobod» mahallasida yashovchi A.B. (1966 yilda tug‘ilgan) Sharof Rashidov tumani, «Xayrobod» mahallasi hududida joylashgan fermer xo‘jaligiga qarashli dala maydonida tanishi F.X. (1965 y.t.) bilan spirtli ichimlik iste’mol qilib, o‘zaro kelishmovchilik oqibatida kelib chiqqan janjal natijasida oshxona pichog‘i bilan F.X.ning ko‘krak qafasiga bir marotaba urib, sanchilib kesiluvchi jarohat yetkazgan. Bu haqda Bosh prokuratura matbuot xizmati xabar berdi.
Natijada, F.X. voqea joyidan tan jarohati bilan qochishga urinib, dala maydonida ko‘p qon yo‘qotishi oqibatida vafot etgan.
2019 yil 4 iyunda mazkur holat yuzasidan Sharof Rashidov tuman prokuraturasi tomonidan A.B.ga nisbatan O‘zbekiston Respublikasi Jinoyat kodeksining 97-moddasi 1-qismi bilan jinoyat ishi qo‘zg‘atilib, dastlabki tergov harakatlari olib borilmoqda.
A.B. tegishli protsessual tartibda ushlangan.